Igvasu (upė)

Igvasu (, ) – upė Pietų Amerikoje; Paranos kairysis intakas. Išteka pietryčių Brazilijoje (Paranos valstijoje), vakariniuose Jūros kalnagūbrio (Sera do Maro) šlaituose (900 m aukštyje),R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. ties rytiniais Kuritibos priemiesčiais. Aukštupyje teka į pietvakarius Brazilijos plokščiakalniu, vidurupyje sudaro Paranos–Santa Katarinos valstijų ribą. Toliau vingiuoja į vakarus, pačiame žemupyje sudaro sieną tarp Argentinos ir Brazilijos. 23 km nuo žiočių krenta Igvasu kriokliu – kuris yra įtrauktas į UNESCO pasaulio paveldo sąrašą ir laikomas vienu įspūdingiausių gamtos darinių. Žemiau krioklio upė teka 80 m gylio kanjonu. Igvasu upė įteka į Paraną tarp Puerto Igvasu (Argentina) ir Fos do Igvasu (Brazilija) miestų, Paragvajaus pasienyje.Mapa físico do estado do Paraná, IBGE, 2011.

Didžiausi intakai: Negras, Žangada, Iratinas, Šopinas, Kapanema, San Antonijus (kairieji), Potinga, Arėja, Žordaunas, Kavernozas, Gvarani, San Salvadoras (dešinieji).

Vaga daug kur slenkstėta. Žemupio vagoje gausu salų, ši dalis patenka į Igvasu nacionalinio parko teritoriją. Vietomis patvenkta (Salto Čorijo, Salto Santjago, Foz do Arėjos tvenkiniai). Vidurupyje laivuojama nedideliais laivais.

Pagrindiniai miestai prie Igvasu: Pinjaisas, San Žoze do Pinjaisas, Fazenda Rio Grandė, Araukarija, Balza Nova, San Mateus do Sulas, Irenopolis, Uniaun da Vitorija, Kapitaun Leonidas Markesas, Fos do Igvasu (Brazilija), Puerto Igvasu (Argentina).

Pavadinimas y guasu gvaranių kalba reiškia „didysis vanduo“.

 Šaltiniai 

Kategorija:Argentinos upės
Kategorija:Brazilijos upės